Il- Grupp Letteratura Maltija tal- Victoria jilqa' lill- Poeta Malti Nhar il- Ħadd , 11 ta' Lulju , il- Grupp Letteratura Maltija tal- Victoria ( GLM ) , organizzaw Serata ta' Poeżija u Mużika Maltija , fis- Sala taċ- Ċen tru Malti ta' Parkville . F' din is- serata huma taw merħba lill- poeta Malti Dr Emmanuel Attard - Cassar , li bħalissa jinsab fuq btala f' Melbourne . Għal xhur sħaħ kienu qed isiru preparamenti bejni u bejn Emmanuel għal din il- laqgħa . Emmanuel huwa membru tal- Għaqda Poeti Maltin , li l- President tagħha huwa s- Sur Alfred Massa . Emmanuel iżomm il- pożizzjoni ta' Segretarju Internazzjoni fuq l- istess kumitat . Din hija t- tieni żjara tiegħu f' Melbourne , għalkemm l- ewwel darba kien ġie hawn waħdu . Din id- darba huwa ġie flimkien mal- familja tiegħu - - martu , Maria , u żewġ uliedhom , Valentina u Jack . Madwar 50 ruħ attendew għal din is- Serata li bdiet fis- 2 pm . Fost dawk preżenti kien hemm il- Konslu Ġenerali ta' Malta fil- Victoria , is - Sur Charles Mifsud , flimkien mas- Sinjura tiegħu , Anna Maria . Jirrappreżenta lill- Kunsill Malti tal- Victoria , kien hemm il- Viċi President , is- Sur Gejtu Deguara , flimkien mas- Sinjura tiegħu , Mary . Paul Vella , PRO tal- GLM , flimkien ma' Ray Anastasi , Teżorier , mexxew il- programm . Paul beda biex ta merħba lil dawk preżenti u rringrazzjahom li għoġobhom jattendu . Wara li tkantaw l- Innu Malti u dak Awstraljan , il- President tal- GLM , Dr Victor Sammut , indirizza lil dawk preżenti , fejn fisser il- għan tal- Grupp . Imbagħad , il- mistieden tal- lejla , Emmanuel , ġie mistieden biex jaqra xi xogħol poetiku tiegħu . Imbagħad membri tal- GLM qraw poeżiji , kemm tagħhom kif ukoll ta' poeti oħra , b' interventi mużikali , kemm kanzunetti Maltin kif ukoll mużika fuq il- mandolina mill- membru Laurie Armato . Bejn il- qari ta' dawn il- poeti Maltin - Awstraljani , indaqqet aktar mużika Maltija u sar aktar qari minn Emmanuel , fejn kompla jaqra xogħol ta' membri tal- Għaqda Poeti Maltin ta' Malta . Il- membri tal- Ghaqda Poeti Maltin li taghħom inqrat poeżija huma Alfred Massa , Mary Doris Chircop , Miriam Ellul , Charles Magro , Dr Joseph Axiaq u Patrick Sammut . Inqrat ukoll poeżija bl- isem ta' " Malta " miktuba mill- poetessa Taljana Paola Mara De Maestri . Il- poeżija oriġinali hija bit- Taljan imma fil- laqgħa inqrat traduzzjoni bil- Malti minn Emmanuel . Wara li spiċċa l- qari kollu , Emmanuel wieġeb għal xi mistoqsijiet li sarulu minn dawk preżenti dwar l- Għaqda tagħhom f' Malta u l- poeżija Maltija . Imbagħad , il- President tal- GLM , f' isem il- Grupp , ippreżenta numru ta' kotba lis- Sur Attard - Cassar , fosthom antoloġiji ta' poeti Maltin Awstraljani , CD b' poeżiji minn Laurie Armato u recording tal- Lejla Mużiko - Letterarja li nżammet fiċ- Centru Malti f' Settembru li għadda , xogħol ta' Paul Vella . Min- naħa tiegħu , Emmanuel , f' isem l- Għaqda Poeti Maltin , għamel preżentazzjoni ta' kotba ta' poeżiji u antoloġiji , kif ukoll midalja li l- Għaqda tagħhom ħarġet f' għeluq l- għaxar snin mit- twaqqif tagħha , snin ilu . Il- President tal- Għaqda Poeti Maltin , is- Sur Alfred Massa , bagħat messaġġ lill- membri tal- GLM u l- Komunita` Maltija , f' forma ta' DVD . Wara li spiċċa kollox ġew servuti xi rinfreskanti u xi ħaġa tal- ikel u ħelu lil dawk preżenti . Grazzi jmur għal dawk li għenu b' xi mod jew ieħor biex din is- serata tkun ta' suċċess li kienet , speċjalment lil Laurie Armato , is- Sur Gejtu Deguara u lill- MCCV li pprovdew is- sala , kif ukoll lil Salvina Vella u Sam u Yvonne Caruana u ħadu ħsieb jippreparaw l- ikel għal wara . Din is- serata kienet bla ebda ħlas għal dawk li attendew . RAPPORT FUQ L- ISTESS ATTIVITA` JISTA' JINQARA BIT- TALJAN F' DIN IL- LINK :